CELEX: 62019CA0950
Language: bg
Date: 2021-03-24 00:00:00
Title: Дело C-950/19: Решение на Съда (пети състав) от 24 март 2021 г. (преюдициално запитване от Helsingin hallinto-oikeus — Финландия) — Производство, образувано по почин на А (Преюдициално запитване — Дружествено право — Директива 2006/43/ЕО — Задължителен одит на годишните счетоводни отчети и на консолидираните счетоводни отчети — Член 22а, параграф 1, буква а) — Наемане от одитирано дружество на задължителен одитор — Период на изчакване — Забрана за заемане на ключов ръководен пост в одитираното дружество — Нарушение — Тежест и продължителност на нарушението — Израз „да заеме […] пост“ — Обхват — Сключване на трудов договор с одитираното дружество — Независимост на задължителните одитори — Външен аспект)

17.5.2021   
            
            
               BG
            
            
               Официален вестник на Европейския съюз
            
            
               C 189/4
            
         
      Решение на Съда (пети състав) от 24 март 2021 г. (преюдициално запитване от Helsingin hallinto-oikeus — Финландия) — Производство, образувано по почин на А
      (Дело C-950/19) (1)
      
      (Преюдициално запитване - Дружествено право - Директива 2006/43/ЕО - Задължителен одит на годишните счетоводни отчети и на консолидираните счетоводни отчети - Член 22а, параграф 1, буква а) - Наемане от одитирано дружество на задължителен одитор - Период на изчакване - Забрана за заемане на ключов ръководен пост в одитираното дружество - Нарушение - Тежест и продължителност на нарушението - Израз „да заеме […] пост“ - Обхват - Сключване на трудов договор с одитираното дружество - Независимост на задължителните одитори - Външен аспект)
      (2021/C 189/04)
      Език на производството: фински
      
         Запитваща юрисдикция
      
      Helsingin hallinto-oikeus
      
         Страни в главното производство
      
      A
      
         при участието на: Patentti- ja rekisterihallituksen tilintarkastuslautakunta
      
         Диспозитив
      
      Член 22а, параграф 1, буква а) от Директива 2006/43/EО на Европейския парламент и на Съвета от 17 май 2006 година относно задължителния одит на годишните счетоводни отчети и консолидираните счетоводни отчети, за изменение на директиви 78/660/ЕИО и 83/349/ЕИО на Съвета и за отмяна на Директива 84/253/ЕИО на Съвета, изменена с Директива 2014/56/ЕС на Европейския парламент и на Съвета от 16 април 2014 година, трябва да се тълкува в смисъл, че задължителен одитор, какъвто е например основният партньор по одита, назначен от одиторско дружество в рамките на одиторски ангажимент, трябва да се счита за заемащ ключов ръководен пост в одитираното дружество по смисъла на тази разпоредба от момента, в който сключи с последното трудов договор за посочения пост, макар да не е започнал действително да изпълнява функциите си на този пост.
      
         (1)  ОВ C 77, 9.3.2020 г.